Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: — az 1995. évi LXVI. törvény szerinti iratkezelést,
Paragraph Index: 751

3. A szakmai vizsgán számon kérhetõ feladatok a szint megjelölésével 3.1. A vizsga során a jelölt feleljen meg az alábbi követelményeknek: Ismerje: — a múzeumok kialakulásának és fejlõdésének történetét, a hazai múzeumi rendszert, — a múzeumi munkával kapcsolatos legfontosabb jogszabályokat, — a mûtárgykezelés szabályait, — mûtárgykárosító tényezõket, — azokat a feladatokat, amelyeket a mûtárgy védelme érdekében saját hatáskörében elvégezhet, — a mûtárgyvédelmet szolgáló mûszerek használatát, — a hagyományos mûtárgynyilvántartás dokumentumait, 2004/46. szám — az alapszintû operátori feladatokat; kezeljen szövegszerkesztõ és adatbázis-kezelõ programot, — a múzeumi üzemelési, balesetvédelmi, méregkezelési, tûzvédelmi és vagyonvédelmi szabályokat. Legyen képes: — felismerni és megkülönböztetni anyaguk és jellegük szerint a mûtárgyakat, — meghatározni és megválasztani a mûtárgyak elhelyezési körülményeit, — felismerni a mûtárgykárosodásokat és azok okait, — javaslatot tenni a károsodást szenvedett mûtárgy további romlásának megállításához szükséges munkák elvégeztetésére, — alkalmazni a hõ, a fény, a páratartalom szabályozásával kapcsolatos eljárásokat, — szakmuzeológus közremûködésével alkalmazni a múzeumi nyilvántartás hagyományos rendszerét, — alkalmazni a számítógépes nyilvántartási és adatbeviteli szabályokat, — alkalmazni a mûtárgyszállítás és -csomagolás szabályait. 3.2. A vizsgán számon kérhetõ ismeretek: Általános muzeológiai ismeretek: — a múzeum, mint intézmény funkciója, — magyar múzeumtörténet, a hazai múzeumok szervezeti rendszere, — a muzeális intézmények típusai, — az országos múzeumok története (Magyar Nemzeti Múzeum, Magyar Nemzeti Galéria, Szépmûvészeti Múzeum, Néprajzi Múzeum, Iparmûvészeti Múzeum, Magyar Természettudományi Múzeum, Szabadtéri Néprajzi Múzeum, Petõfi Irodalmi Múzeum, Országos Mûszaki Múzeum, Budapesti Történeti Múzeum, Hadtörténeti Múzeum, Magyar Mezõgazdasági Múzeum, Közlekedési Múzeum, Semmelweis Orvostörténeti Múzeum, Könyvtár és Levéltár), — a megyei múzeumi szervezetek, — a múzeumok mûködését meghatározó legfontosabb jogszabályok (törvények, rendeletek, a muzeális közgyûjtemények ügyrendi szabályzata), — a múzeumi biztonság. Mûtárgyvédelmi ismeretek: — a múzeumban lévõ mûtárgyak anyagainak és készítési technikájának ismerete, — a fa, a papír, a különbözõ fémek, a kerámia, az üveg, a textil, a kõ, a csont fizikai és kémiai tulajdonságai, — az anyagokra külön-külön is jellemzõen ható fizikai, kémiai és biológiai károsítók, és a károsítók által a különbözõ anyagú mûtárgyakon okozott elváltozások ismerete, — a károsítók elleni védekezés szabályai és a védekezés lehetõségei, — megelõzési és védekezési eljárások, amelyeket a gyûjteménykezelõ is elvégezhet (tisztítási módszerek, a tisztításhoz felhasználható anyagok, a biológiai kártevõk elleni védekezés alapformái, a rovarirtás, takarítás szabályai), — a múzeumi mûtárgyraktárak, az állandó és idõszaki kiállítások kialakításának állagvédelmi szabályai, — a mûtárgyszállítás és -csomagolás szabályai és az ezekhez alkalmazható anyagok. Nyilvántartási ismeretek: — a múzeumi szerzeményezés formái és az azokhoz kapcsolódó nyilvántartási szabályok, — a hagyományos múzeumi mûtárgynyilvántartás szabályai, különbözõ formái, a gyûjteménytípusokhoz rendelt hivatalos leltárkönyvek, — a múzeumi gyûjtemény- és raktárkezelõ felelõssége a mûtárgyak mozgatásával kapcsolatban (mûtárgyátadás restaurálásra, kiállításokra, belföldi és külföldi kölcsönzések esetében), — a számítógépes nyilvántartás, — a szövegszerkesztõ és adatbázis-kezelõ programok használata.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes